ועדת הכספים, כנסת 22, פרוטוקול מספר 26, 2019-12-04 09:30

משה גפני: בוקר טוב, אני מתכבד לפתוח את ישיבת ועדת הכספים.

משה גפני: אני מבין ששלחת לי מכתב אתמול, קרעי.

משה גפני: לא נעביר שום דבר?

שלמה קרעי: אני מתכוון לקרוא לא להעביר שום דבר.

משה גפני: בסדר, אז לא נעביר.

משה גפני: בשביל מה אנחנו מתכנסים בכלל?

שלמה קרעי: עובדים עלינו בעיניים.

משה גפני: תדע לך שיש פה העברה לשכר דירה.

משה גפני: אם לא יהיו תשלומי שכר דירה, משפחות במצב כלכלי קשה לא יקבלו את ה-1,000 שקל.

שלמה קרעי: כואב הלב, אבל כואב גם הלב על ילדי החינוך המיוחד שלא מקבלים את אותו תקציב כמו ילדי - -

משה גפני: הבאת נייר שבתקציב הבא זה יהיה.

שלמה קרעי: ראית מה כתבו לבג"ץ בשבוע שעבר?

משה גפני: לא, אין לי מושג.

שלמה קרעי: שייקח להם שנה ללמוד את הנתונים - זו התשובה של המדינה לבג"ץ.

שלמה קרעי: באיזו מדינה אנחנו מתעסקים פה, במדינה שחותמת לנו על התחייבות או במדינה שהולכת לבג"ץ?

משה גפני: אני לא אעביר שום דבר, אין בעיה.

חנן פריצקי: אתמול היה דיון חשוב מאוד על נושא הרווחה.

חנן פריצקי: אנחנו חושבים שאנחנו נגיע לפתרון, אבל אנחנו צריכים מספר ימים לכך.

חנן פריצקי: ביום אחד בלתי אפשרי לפתור בעיה כל כך מורכבת של שנה.

אורלי לוי אבקסיס: כמה שנים אתם מודעים לבעיה הזאת?

אורלי לוי אבקסיס: כמה שנים יש תור של מאות ילדים לאותם מוסדות נעולים?

אורלי לוי אבקסיס: במשך עשור הם לא עשו כלום.

חנן פריצקי: אני רוצה לדבר מילה על העברות התקציב.

חנן פריצקי: אני מנהל אגף תקציבים ותיק מאוד.

חנן פריצקי: אנחנו נמצאים בטרפת מוחלטת שבה כל מנהלי אגפי התקציבים לא צריכים להיות כלכלנים, הם צריכים להיות קוסמים.

חנן פריצקי: בשלב הזה נגמרו לי השפנים.

חנן פריצקי: כרגע אנחנו נמצאים ב-4 בדצמבר, אנחנו נמצאים במצב שאנחנו לא יכולים להעביר יותר תשלומים.

חנן פריצקי: מעוכבות פה שתי פניות שהמשמעות שלהן היא עיכוב תקציבים למאות מסגרות, לאלפי משפחות אומנה, לילדים בסיכון.

חנן פריצקי: מהבחינה הזאת האמון שלנו, של שירותי הרווחה, של המשרדים השונים, הולך להיפגע.

חנן פריצקי: אנחנו לא יכולים כרגע, במציאות שבה אנחנו נמצאים, לבצע הפסקה של העברות התקציביות, כי נפגעים כל יום אנשים.

ינון אזולאי: ילדים אלרגיים במעונות שיהיו בסכנת חיים החל מ-1 בינואר - זה לא מפריע?

חנן פריצקי: אנחנו לא מפסיקים לבצע העברות תקציב גם עכשיו.

אורלי לוי אבקסיס: ויתרתם על 93 מיליון שקל לפני שבועיים.

אורלי לוי אבקסיס: החזרתם לאוצר 93 מיליון שקל רזרבה.

חנן פריצקי: אמרתי לך אתמול שניצלנו 99.3% מתקציב 2018.

אורלי לוי אבקסיס: את ה-93 מיליון שקל לא ניצלתם.

חנן פריצקי: אם כרגע לא יבוצעו העברות, אני אשאיר 300 מיליון שקל בתקציב משרד הרווחה לשנת 2019, לא 92 מיליון שקל, ולא תהיה לי יכולת לבצע תשלומים, לא תהיה לי יכולת לשלם למשפחות.

אורלי לוי אבקסיס: יכולת לפתור את כל הבעיה של הילדים האלרגיים עם ה-93 מיליון שקל האלה וגם לפתוח שני מוסדות חדשים לילדים ונוער בסיכון, כי כל מסגרת כזאת עולה 50 מיליון.

חנן פריצקי: זו לא הבעיה היחידה שיש.

אורלי לוי אבקסיס: יכולת לפתור את רשימת ההמתנה.

אורלי לוי אבקסיס: העדפתם לא לנצל את הכסף הזה, לא להעביר אותו בתוך האגפים בתוך המשרד שלך.

אורלי לוי אבקסיס: כל הוועדה הייתה מצביעה איתכם אם הייתם עושים זאת.

אורלי לוי אבקסיס: אתם הלכתם לדרך הקלה.

אורלי לוי אבקסיס: יש עוד 93 מיליון שקל על הכף.

שלמה קרעי: אתה יודע מה טוב לאותן משפחות שיש להן קול בוועדה הזאת, שזה אתה, לכן אתה בא לצעוק את הצעקה שלהן.

שלמה קרעי: משרד החינוך לא צועק את הצעקה של הילדים בחינוך המיוחד ואת הצעקה של הילדים האלרגיים, הוא צועק נגדם, לכן אנחנו פה בשבילם.

חנן פריצקי: אני גם בא לצעוק את הצעקה של 2,300 משפחות אומנה שלא יקבלו מחר תשלום.

חנן פריצקי: אנחנו עכשיו סוגרים שנת תקציב 2019, אנחנו לא יכולים לחזות את התשלום האחרון.

חנן פריצקי: לעולם יישארו כמה מיליונים בתקציב של 13.5 מיליארד.

אורלי לוי אבקסיס: אז תעביר אותם בין האגפים.

אורלי לוי אבקסיס: למה אתה מחזיר אותם לאוצר?

אורלי לוי אבקסיס: אם תעבירו את זה לוועדת הכספים, אנחנו נאשר לכם להעביר בין אגף לאגף.

חנן פריצקי: ב-23:00 בלילה אתמול גמרתי אישור תקציבי.

משה גפני: הפסקה של רבע שעה.

משה גפני: אני מבקש לחדש את הישיבה.

משה גפני: שר האוצר חתם על צו הרחבה לגבי עוטף עזה כך שזה יחול על כל העובדים באזור.

משה גפני: אני חושב שזה דבר טוב.

אורלי לוי אבקסיס: אדוני היושב-ראש, מגיעים אלינו הרבה מאוד בקשות להעברה.

אורלי לוי אבקסיס: יש פה נושאים כל כך רגישים שאף אחד מאיתנו לא רוצה למנוע, בטח לא אלה שהם אנשים אנושיים שמכירים או מבינים את המציאות הבלתי נתפסת של אותן אוכלוסיות מוחלשות.

אורלי לוי אבקסיס: יש את הילדים ואת בני הנוער שעוד אפשר להציל, לשקם, לקדם, וזה במינימום כסף.

אורלי לוי אבקסיס: פעם אחר פעם, כבר עשור שלם, אומרים לי, "יש תכנית, היא תיכף תגיע".

אורלי לוי אבקסיס: מבקר המדינה תקף לא פעם אחת את משרד הרווחה ואת משרד האוצר על כך שהם לא יצרו תכנית ארוכת טווח, וזה כשהם יודעים שיש להם רשימות המתנה.

אורלי לוי אבקסיס: אותם ילדים ברשימות ההמתנה יכולים לחכות גם שנה שלמה, ואז יש את השאלה של מה יבוא קודם - המוות שלהם, חס וחלילה, או הכניסה לאותו מעון.

אורלי לוי אבקסיס: כאשר אנחנו מסתכלים על המציאות, אנחנו רואים שלא הוכנה תכנית אמיתית.

אורלי לוי אבקסיס: זאת התחנה שבה אנחנו יכולים להשפיע.

אורלי לוי אבקסיס: אני מסתכלת על אותם אנשים שמגיעים עכשיו ממשרד הרווחה וממשרד השיכון ואומרים שיש פה העברות חשובות, כמו הסיוע בשכר דירה שאני עמדתי המון שנים כדי להגדיל אותו לאותן משפחות שיש להן זכאות לדיור ציבורי ובאין דירה נותנים להן השתתפות בשוק החופשי.

אורלי לוי אבקסיס: חלק מהאוכלוסיות האלו נמצאות בעניין של שירותי הרווחה גם בנושאים האחרים.

אורלי לוי אבקסיס: כורכים לנו את הנושא הזה - -

משה גפני: כורכים או לא כורכים, אנחנו עומדים עכשיו בהחלטה אם האנשים האלה יקבלו השתתפות בשכר דירה.

אורלי לוי אבקסיס: דיבר עכשיו פריצקי על כך שצריך להיות קוסם כדי למצוא תקציבים וכספים בתוך הסיפור הזה.

אורלי לוי אבקסיס: אני חושבת שצריך להיות קוסם כדי להפוך כלכלנים לכאלה שיכולים לחבר מספרים פשוטים.

אורלי לוי אבקסיס: מגיעה אלינו פה בקשה להעברה - בדקנו מול הוועדה עצמה, אולי אנחנו לא יודעים לחבר מספרים פשוטים.

אורלי לוי אבקסיס: בבקשה מספר 121-123 יש עודף של 73 מיליון.

אורלי לוי אבקסיס: את הבקשה של ה-73 מיליון שקל מבקשים להעביר לשנה הבאה, לתכניות כאלו ואחרות.

אורלי לוי אבקסיס: בדקנו וחישבנו סעיף, סעיף.

אורלי לוי אבקסיס: אני לא מבינה איך במשרד הרווחה יש עודף של 73 מיליון שקל מעבר ל-93 שאושרו בשבוע שעבר.

אורלי לוי אבקסיס: הקוסמות שלכם היא בלהעלים 12 מיליון שקל שיכולים בדקה אחת לפתור את הסיפור של הילדים עם האלרגיה בגנים.

אורלי לוי אבקסיס: בדקנו מול המשרדים של הוועדה, מול חברי הוועדה, ראינו שחסרים 12 מיליון שקל.

אורלי לוי אבקסיס: איפה הם?

אורלי לוי אבקסיס: למי אתם נותנים אותם?

אורלי לוי אבקסיס: הם לא כתובים פה בהעברה.

משה גפני: מה את מציעה?

אורלי לוי אבקסיס: לקחת את ה-12 מיליון שקל האלה בשביל הילדים האלרגנים בגנים.

אורלי לוי אבקסיס: הנה מקור תקציבי שאפילו לא שמתם לב.

חנן פריצקי: מדובר ב-73 מיליון שקל, שזה 10% מהעודפים.

חנן פריצקי: עודפים זה לא יתרה - המילה "עודפים" היא מילה רעה מאוד – אלא התחייבויות של המדינה כלפי ספקים.

אורלי לוי אבקסיס: איפה ה-12 מיליון שקל?

חנן פריצקי: בפירוט של ה-73 מיליון שקל מפרסמים את 10 התכניות הגדולות.

חנן פריצקי: יש שם פירוט עד השקל האחרון.

חנן פריצקי: כל ה-73 מיליון שקל נמצאים בתוך סעיפים של התחייבויות לספקים שאנחנו מחויבים לשלם אותן.

אורלי לוי אבקסיס: למה לא הכנסתם את זה לסעיפי הסל שלכם?

אורלי לוי אבקסיס: יש לכם סעיף סל של שירותים במשרד, זה יכול להיות שם.

חנן פריצקי: שירותים במשרד זה גם אבטחה ומאבטחים.

אורלי לוי אבקסיס: יש לכם סעיף של טיפול בקהילה.

אורלי לוי אבקסיס: כל תכנית קטנה יכולה הייתה להיכנס לסעיף הסל.

אורלי לוי אבקסיס: זה שאתה מחשב את ההוצאות של משרד הרווחה בלי לנצל עד לשקל האחרון - -

חנן פריצקי: משרד הרווחה ניצל 99.3% מתקציבו.

אורלי לוי אבקסיס: אם יש נזקקים במשרד הרווחה שאין להם מענה, אתה לא עושה את תפקידך כראוי.

אורלי לוי אבקסיס: אולי כדאי להגיש הצעת חוק שכשאתם מפשלים, אתם תשלמו באופן אישי.

חנן פריצקי: אני מקווה שהמחליף שלי יוכל להגיע למאה אחוז.

אורלי לוי אבקסיס: הטעויות שלכם עולות לנו מיליונים.

אורלי לוי אבקסיס: הן עולות גם לפעמים בחיי אדם.

ינון אזולאי: אנחנו במצב שחושבים שחברי הכנסת הם הרעים והאוצר הם הטובים.

ינון אזולאי: בואו נעשה סדר פה.

ינון אזולאי: אנחנו רוצים לעשות טוב לעם ישראל, טוב לכל אותם מסכנים שנמצאים בכל מקום, אבל האוצר כל פעם בא ושם את המקלות בגלגלים.

ינון אזולאי: מונח על שולחן הוועדה הצו שחתם עליו שר האוצר בנוגע למס על הבלו.

ינון אזולאי: אני מבקש להביא את זה לדיון ביום שני הקרוב, כדי שהוועדה תחליט אם אפשר לאשר או לא לאשר את זה.

ינון אזולאי: מדובר ב-450 מיליון שהאוצר מנכה להם.

משה גפני: נדבר על זה.

שגית אפיק: מדובר בצו תעריף מכס שמרגע פרסומו הוא תקף.

שגית אפיק: המועד הנקוב בצו הוא 1.1.

שגית אפיק: ישנן תקנות שעליהן הוועדה צריכה לקים דיון.

שגית אפיק: כיועצת משפטית של הוועדה סברתי שהנושא של הממיסים, שהוא נושא כבד משקל ובעל משמעויות רבות, הוא לא נושא שנכון לדון ולהצביע עליו בוועדה הזמנית שאנחנו נמצאים בה כרגע.

שגית אפיק: כל עוד הוועדה לא תצביע הצבעה פוזיטיבית על תקנות הפטור, אז גם אם הצו ייכנס לתוקף, הוא לא יוכל להיכנס לתוקף ולהתחיל - הם יהיו חייבים לדחות אותו, כיוון שאי אפשר להכניס את הצו באופן חלקי, באופן כזה שמפלה.

שגית אפיק: הסכום של זה הוא 450 מיליון שקל לשנת 2019, ויש עוד סכום נוסף לשנת 2020.

אדוני היושב- ראש, כמו שאמר ידידי ינון, אין פה רעים וטובים.

נפל בחלקך, אדוני היושב-ראש, לעמוד בראש הוועדה שמתפקדת במדינה, לכן הדברים מגיעים לפתחך.

אין פה אף אחד טוב או לא טוב.

גם אם מישהו מנסה להיות ריאלי, זה לא אומר שהוא לא טוב.

נגע מאוד לליבי מה שדיבר עליו חנן פריצקי, אבל יש כאן איזה שהוא תרגיל שאתם מכירים אותו לא פחות טוב ממני, אולי אפילו יותר - שמשרד האוצר לא נמצא פה, למעט אולי נציג אחד לא מהדרג שיכול לקבל החלטות, ופריצקי צריך לבחור את מי להוריד מהמשאית, את מי להעלות למשאית.

משרד האוצר מודע לכך שיש כמה נקודות קטנות מאוד.

יש המון דברים שלא ישתנו בימים האלה.

דובר אתמול על שלוש נקודות קטנות וממוקדות שהן עוול מתמשך.

האוצר הבטיח לתת תשובות - הוא לא נותן אותן.

במקום לתת תשובות, הוא שולח את החשבים של המשרדים לבוא ולהתמודד.

הוא אומר להם: אוי ואבוי, דיר באלק אם תתפשרו בדרך.

הם לא יכולים להתפשר, כי אין להם מאיפה להביא את זה.

אורלי לוי אבקסיס: אין להם גם את הסמכות.

אנחנו צריכים להיות ריאליים.

זאת לא תכנית כבקשתך, אנחנו לא נפתור היום את כל הבעיות, גם לא של החינוך המיוחד החרדי שכולנו זבים דם מהעניין הזה שנים על גבי שנים, לא רק אלה שהגיעו בקדנציה הזאת.

לא נוכל לפתור את הכל, אבל לפחות את אותן נקודות בודדות, כמו הילדים האלרגנים, כמו הסיפור של המעונות הנעולים, כמו הנושא הזה של שכר הלימוד שפוגע באוכלוסיות – זה האוצר יודע לפתור.

צריך ללחוץ עליהם, לנסות לפחות.

שלמה קרעי: אדוני היושב-ראש, אני מצטרף לדברים של חבר הכנסת יעקב אשר.

שלמה קרעי: אתמול ציינו בכנסת יום לאנשים עם מוגבלויות.

שלמה קרעי: אנחנו נמצאים כאן בשביל הילדים האלה עם המוגבלויות, בשביל האנשים עם המוגבלויות, בשביל האנשים שאין להם את הקול הזה בוועדה.

שלמה קרעי: גם אם יש להם קול, זה לא תמיד עוזר.

שלמה קרעי: דווקא אלה שצריכים לעזור לנו לממש את הבחירה בנו כנבחרי ציבור, ככאלה שקובעים שזה חשוב לנו וצריך לפתור את הבעיה - לא נמצאים כאן בכלל, זה לא מעניין אותם.

שלמה קרעי: לא רק שהם לא נמצאים, לפני שלושה חודשים הם שיקרו לנו בוועדת החינוך, בוועדת הכספים.

שלמה קרעי: הם גם חתמו על מסמך שבו יש התחייבות תקציבית של החינוך והאוצר.

שלמה קרעי: בשבוע שעבר הם אמרו לבג"ץ: ייקח שנה רק כדי ללמוד את הנתונים, אם בכלל.

שלמה קרעי: הדבר הזה לא מקובל עלינו.

שלמה קרעי: אני חושב שאסור לנו כחברי כנסת לאפשר את הדבר הזה.

שלמה קרעי: אני קורא לחברי הוועדה לעצור את הכל, לחכות עם זה.

שלמה קרעי: יכולים לחכות עוד יום, עוד יומיים, עוד שבוע.

שלמה קרעי: זה הכוח היחיד שיש לנו.

אמרת שאתה מסכים לכל מה שאמרתי.

אמרת הפוך ממה שאמרתי.

שלמה קרעי: אז אני לא מסכים.

שלמה קרעי: אני חושב שזה הכוח שיש לנו כחברי כנסת מול המשרדים, מול החשבים, מול משרד האוצר, וצריך לממש אותו.

מיקי לוי: אני אופוזיציה לשלמה.

מיקי לוי: זה יהיה הכי נוח לצאת עכשיו לתקשורת ולהגיד: הממשלה לא מתפקדת, היא לא עושה שום דבר.

מיקי לוי: הכי נוח לי לתקוף לקראת בחירות, אבל אני רוצה לגלות אחריות.

מיקי לוי: יש דברים שהם בנפשנו.

שלמה קרעי: הם עושים לך הפרד ומשול.

מיקי לוי: לא יכול להיות שלא נעביר את הכסף למשפחות אומנה, לא יכול להיות שלא נעביר את הכסף לאלה שלא קיבלו שכר, לאוטיסטים, למשפחות שמחכות לכסף של שכר דירה כדי שלא יוציאו אותן.

מיקי לוי: אם אתם רוצים, קחו את סעיף משרד ראש הממשלה, אני הכי רוצה לעצור אותו.

אורלי לוי אבקסיס: בעיניים פקוחות אתה נופל לתוך המוקש.

מיקי לוי: יש 1.8 מיליארד שקל למערכת הביטחון.

שלמה קרעי: ויש גם ילדים אוטיסטים שלא מטפלים בהם.

מיקי לוי: הילדים האוטיסטים זה בתוך הרווחה שאני רוצה להעביר.

מיקי לוי: יש גם אתיופים במשרד ראש הממשלה.

אורלי לוי אבקסיס: זה תמיד אותו תקליט: או חברתי או ביטחוני.

אורלי לוי אבקסיס: אפשר ללכת ביחד.

אורלי לוי אבקסיס: תפסיקו למכור לנו את הדבר הזה.

מיקי לוי: אני ממליץ לחברי הכנסת לקחת שני סעיפים מרכזיים שלא נעביר: המים, שזה גם בנפשנו כי המדינה מתייבשת, ומשרד המשפטים.

מיקי לוי: בואו נדון בשאר הדברים שהם בנפשנו.

אורית פרקש הכהן: למה את המשפטים?

אורית פרקש הכהן: האוצר עוצר את הכסף.

מיקי לוי: זה לא משנה.

שלמה קרעי: הם עושים לך תרגילים שאתה נופל בהם.

ינון אזולאי: מה תגיד למשפחות של הילדים האלרגיים שב-1 בינואר הילדים שלהן יהיו בסכנת חיים?

יזהר שי: תראו, אנחנו מנסים לעשות את הדבר הנכון, אנחנו מנסים להעמיד את האוצר במקומו וכו', אבל בצד השני אנחנו פוגעים בתפקיד ובאמון שנותנים בנו האנשים ששלחו אותנו לכאן.

יזהר שי: אנחנו נבחרי ציבור.

יזהר שי: בתור נבחרי ציבור אנחנו צריכים לדאוג לציבור.

אורלי לוי אבקסיס: תגיד את זה לפקידים.

יזהר שי: המלחמה עם הפקידים, כבודה במקומה מונח, אבל לא ייתכן שהמלחמה הזאת תגרום לפיטורים של אלפי עובדים, לא ייתכן שהיא תגרום לאנשים לא לשלם שכר דירה, לא ייתכן שהיא תפגע בביטחון המדינה.

אורלי לוי אבקסיס: איך היא תפגע בביטחון המדינה?

אורלי לוי אבקסיס: תוך דקה הם מעבירים את הסעיפים.

יזהר שי: את נכנסת למלכודת שרוצים שתיכנסי אליה.

יזהר שי: את לא מעבירה כספים לציבור שצריך אותו.

יזהר שי: העצירה הקולקטיבית של כל התקציבים היא פגיעה חמורה בילדים, במשפחות, באלפי אנשים מפוטרים שייזרקו לרחובות, בביטחון המדינה.

משה גפני: על איזו פנייה אתה מדבר?

יזהר שי: אני מדבר על שורה של פניות שיש כאן.

משה גפני: על החדשנות?

יזהר שי: אי אישור החדשנות - פיטורי אלפי עובדים.

יזהר שי: אי אישור שכר הדירה - פגיעה באלפי משפחות.

יזהר שי: אי אישור 1.8 מיליארד שקל – פגיעה בביטחון המדינה.

שלמה קרעי: גם יציאה לבחירות תגרום להרבה בעיות.

יזהר שי: אנחנו פה כדי לעזור לציבור, לא כדי להעמיד את האוצר ולחנך אותו.

יזהר שי: אנחנו צריכים לטפל בדברים הדחופים על סדר היום.

אורלי לוי אבקסיס: מה עם אותם 200 ילדים בסיכון שנמצאים בלי מסגרת ברחוב?

יזהר שי: אני נלחם למען הילדים האלה.

אורלי לוי אבקסיס: איך אתה מטפל בהם?

שלמה קרעי: אתה לא נלחם, אתה נכנע.

יזהר שי: לא ייתכן שהגנה על 200 ילדים תגרום ל-200 ילדים אחרים לסבול.

יזהר שי: מי שם אותך כשופטת?

יזהר שי: לא את ולא אני שופטים.

יזהר שי: אל תגרמי סבל למשפחות, אל תגרמי לאבטלה, אל תגרמי לפגיעה בביטחון המדינה.

יזהר שי: פקידי האוצר, ליבי איתכם, כל הכבוד לכם, אתם עושים עבודה חשובה, הפנייה היא אל חברי הכנסת.

יזהר שי: אין שר אוצר, אין שר רווחה במדינה הזאת.

יזהר שי: האחריות היא עלינו בהעדר שר רווחה ושר אוצר.

יזהר שי: בואו נעשה את הדבר הנכון, בואו לא ננהג בהפקרות, בואו לא נגרום לסבל של אנשים אחרים.

יזהר שי: אני מצטרף להצעתו של מיקי לוי.

יזהר שי: מיקי לוי נתן פה הצעה נכונה.

אברהם (אבי) ניסנקורן: ברור שאנחנו לא פה במגמה לעצור את המדינה או לעצור העברות חיוניות.

אברהם (אבי) ניסנקורן: אני חושב שהמגמה תצטרך להיות לא לאשר את מה שאפשר לא לאשר.

אברהם (אבי) ניסנקורן: יש בעיה שאנחנו רואים אותה שתי וערב בכל הישיבות, וזה שכורכים באותה העברה תקציבית דברים שהם חיוניים עם דברים שהם לא חיוניים.

אברהם (אבי) ניסנקורן: מאלצים את חברי הוועדה לאשר העברות בלי בחינה מעמיקה שלהן.

אברהם (אבי) ניסנקורן: אני חושב שצריך לקבל סקירה, כפי שדיברנו אתמול, ואחר כך לעבור לקבלת החלטות.

קרן ברק: מה שקורה בתקופה הזאת, ואני חוזרת על זה מישיבה לישיבה, זה שאין פוליטיקאים שמאיישים את המקומות שהם אמורים לאייש, ואז הסיטואציה שנוצרת היא שהפקידות מחליטה לנו מה לעשות.

קרן ברק: אולי היינו יכולים להעביר מסר לציבור שאנחנו, הפוליטיקאים, עושים סדרי עדיפויות הרבה יותר הגיוניים והרבה יותר ציבוריים.

קרן ברק: יושבים כל פעם, הרב גפני, כל כך הרבה חברי כנסת - זו הוועדה היחידה שמתפקדת - ומדברים כאילו לקיר, כי לאנשים שיושבים פה אין שום סמכות לקבל שום החלטה.

קרן ברק: אנחנו חייבים לקחת את המושכות ולקבל החלטות בנושאים מסוימים במקום השרים, במקום הממשלה.

קרן ברק: אם אנחנו היחידים שמתפקדים כפונקציה שמעבירה כספים, אנחנו לא יכולים רק להרים יד, אנחנו צריכים איזו שהיא אחריות וסמכות.

משה גפני: קיבלנו החלטות במשך כל התקופה הזאת, למשל בנושא של המסעדנים.

משה גפני: צריך לקבל ההחלטות.

קרן ברק: יש כל כך מעט דברים עם תקציב כל קטן שעליהם הם מתעקשים סתם.

אורלי לוי אבקסיס: זה יותר משחקי כוח.

משה גפני: יוגב, יש את הנושא של הילדים האלרגיים שבאמצע שנה הם נשארים בלי פתרון של סייעות, יש את העניין של העלייה בתשלומים למעונות היום, ויש את הנושא שעליו דיברנו באריכות, הנושא של ההוסטלים.

משה גפני: דיברנו אתמול על הנושא הזה של החינוך המיוחד.

משה גפני: אתם טענתם שזה מופע אימים שכל פעם אני מביא את הנושא הזה של החינוך המיוחד, אבל אלו בעיות שאי אפשר לחיות איתן.

יוגב גרדוס: יש הרבה בעיות.

יוגב גרדוס: הצפתם שלוש בעיות.

משה גפני: ארבע בעיות.

יוגב גרדוס: הילדים האלרגנים והסבסוד של שכר מעונות היום הם נושאים תקציביים שאין לנו כסף לתת בשבילם.

יוגב גרדוס: נתנו כמה הצעות לוועדה.

יוגב גרדוס: אתם צריכים לחזור אלינו עם תשובות בנוגע לשאלה אם אפשר להביא כסף ממקורות אחרים.

אורלי לוי אבקסיס: מצאנו לכם היום מקור תקציבי של 12 מיליון.

יוגב גרדוס: אתם יכולים להצביע על כל נושא פה.

אורלי לוי אבקסיס: חשבתי שאם אנחנו מצביעים, אנחנו מצביעים על כל מה שאתם כורכים.

אורלי לוי אבקסיס: אנחנו יכולים להפריד?

יוגב גרדוס: אפשר לדבר על כל דבר.

אורלי לוי אבקסיס: אז בוא נפריד את הכריכה.

אורלי לוי אבקסיס: זה על דעתך?

יוגב גרדוס: במסגרת תקציב 2019, כדי לכנס את התקציב, הגענו להסכמה עם הכנסת שמתוך עודפים לא מחויבים של 300 מיליון שקל אנחנו ניקח כ-200 לצרכים התקציביים שאושרו כבר.

יוגב גרדוס: 100 נוספים הכנסת ביקשה להשאיר אצלה למקרה שהיא תצטרך בהמשך.

יוגב גרדוס: אנחנו חושבים שאפשר לעשות עוד מאמץ כך שגם נענה על הצרכים של הכנסת, נשמור על הסיכונים התקציביים שלה, וגם - -

משה גפני: אם נצליח לשכנע את הכנסת שתיתן יותר כסף, אתם תוסיפו?

יוגב גרדוס: יש את הסיפור של האלרגנים ואת הסיפור של שכר הלימוד במעונות.

שלמה קרעי: מה עם ההוסטלים והחינוך המיוחד?

שלמה קרעי: אתם לא תעשו לנו הפרד ומשול, אנחנו הולכים על הארבעה דברים האלה יחד.

יוגב גרדוס: זה כסף שהוא חד פעמי שאפשר להשתמש בו ב-2019.

יוגב גרדוס: אני לא יודע איך נתמודד עם זה בתקציב ההמשכי כי אין לנו את העודפים האלה בתקציב ההמשכי, אבל בוא נגיד שזו בעיה שאפשר לדבר עליה אחר כך.

יוגב גרדוס: הנושא של הרווחה, של המעונות בחסות הנוער – קצת יותר מורכב, אני לא יכול לדבר עליו.

יוגב גרדוס: הוא לא עניין תקציבי בלבד, לכן הפתרון לא יבוא משם.

אורלי לוי אבקסיס: מה גרם לכם להבין שזה כל כך מורכב שבעשור שלם לא הצלחתם להבין?

משה גפני: אם הכנסת תסכים לעניין הזה, האם תביאו כסף מתקציב האוצר?

יוגב גרדוס: לא.

יוגב גרדוס: אתם צריכים להבין שהמצב ב-2019 הוא מצב שהוא גם ככה קשה.

יוגב גרדוס: הממשלה כרגע גם מוגבלת מאוד ביכולת לקבל החלטות.

יוגב גרדוס: אני מבין שיש הרבה צרכים.

יוגב גרדוס: אתם רואים שמשרדי הממשלה בקושי מצליחים לתפקד מאז חודש ינואר.

יוגב גרדוס: מתי שהוא יתחילו דיוני תקציב 2020.

יוגב גרדוס: המקום של כל הדברים האלה הוא בדיוני התקציב.

משה גפני: יש את ה-100 מיליון שקל של הכנסת.

יוגב גרדוס: אי אפשר לקחת את כל ה-100.

אורלי לוי אבקסיס: התייעצות סיעתית.

אברהם (אבי) ניסנקורן: ברור שבסופו של דבר בא משרד האוצר עם אפס תשובות.

אברהם (אבי) ניסנקורן: אני חושב שזאת לא התנהלות מכובדת של משרד האוצר כלפי ועדת הכספים.

אברהם (אבי) ניסנקורן: צריך לזכור שבסוף יש לנו אחריות כלפי התושבים.

אברהם (אבי) ניסנקורן: ההשלכות אם לא מאשרים הן השלכות קשות.

אברהם (אבי) ניסנקורן: אני מציע שאת העברות שהן כרגע לא חיוניות אנחנו לא נאשר.

אברהם (אבי) ניסנקורן: אני מציע שגם כל העברה עתידית שנחשוב שהיא לא חיונית אנחנו לא נאשר עד שלא נקבל תשובות מהאוצר.

אורלי לוי אבקסיס: מה שנאמר בהתייעצות הסיעתית על ידי פקידי האוצר זה שאנחנו יכולים להפריד בין הדברים.

אורלי לוי אבקסיס: אני רוצה חוות דעת משפטית של היועצת המשפטית של הוועדה.

משה גפני: אני לא מאפשר להשיב על זה.

אורלי לוי אבקסיס: נגיע ליועץ המשפטי לכנסת.

משה גפני: מספר פנייה לוועדה: 9003, 182 עד 186.

עידו דוד שוואב: הפנייה נועדה להעברת סך של 1,471,569 שקלים מסעיפי המשרדים עבור השכלה גבוהה, משרד הרווחה, ניצולי שואה, מענקי בינוי ושיכון ותחבורה.

עידו דוד שוואב: הסכומים: סך של 104 מיליון ₪ עבור מימון השתתפותה של מדינת ישראל בתכנית המחקר של האיחוד האירופי; 300 מיליון ₪ עבור פעילות במסגרות חוץ ביתיות, שירותי קהילה למגוון אוכלוסיות היעד של משרד הרווחה; 200 מיליון ₪ עבור קצבאות ושעות סיעוד לניצולי שואה; 662,116 אלפי ₪ בהוצאה מותנית עבור פיתוח כבישים עירוניים ותמיכות בתחבורה ציבורית; 130 מיליון ₪ למימון אשראי וסבסוד אשראי לזכאים חסרי דירה.

משה גפני: מי בעד אישור הפניות, ירים את ידו?

משה גפני: מי נגד, מי נמנע?

משה גפני: בעד – 11

משה גפני: נמנעים – 2

אורלי לוי אבקסיס: רוויזיה.

טמיר כהן: אנחנו עוברים לעמוד מס' 23, פניות 210 עד 217 – תמיכות בענפי המשק של הרשות לחדשנות.

נועה שוקרון: הפנייה נועדה להגדלת תקציב משרד הכלכלה והתעשייה והרשות הלאומית לחדשנות טכנולוגית בסך של 107 מיליון שקל בהוצאה וכן 4,080,000 שקל בהרשאה להתחייב, עבור מענק לחברה רב לאומית, שיתופי פעולה של הרשות לחדשות עם משרדים אחרים והקמת קרן לעידוד תאגידים הודיים וישראלים לשיתוף פעולה במו"פ.

נועה שוקרון: עיקרי הפנייה: 305 מיליון שקלים בהוצאה, בשל התאמת המזומן הנדרש לביצוע בפועל, בהתאם לתחזית מעודכנת של הרשות לחדשנות ושיתופי פעולה עם משרדי ממשלה אחרים.

נועה שוקרון: בנוסף, הגדלה של 20 מיליון שקלים במזומן בגין הקמת קרן לעידוד תאגידים ישראליים והודיים לשיתוף פעולה על בסיס חדשנות ומו"פ; הגדלה של 4 מיליון שקל בהרשאה להתחייב, עבור מענק לחברה רב-לאומית מתוקף החוק לעידוד השקעות הון בגינו התחייבה החברה לבצע תכנית השקעות בישראל; הגדלה של 67 מיליון שקל בהוצאה ו-20 מיליון בהוצאה מותנית, לתשלום מענקי הסיוע על ידי מינהל סחר חוץ.

אורלי לוי אבקסיס: את כל התקציב אתם רוצים להעביר מסעיפי רזרבה כללית.

אורלי לוי אבקסיס: האם כשתכננתם את התכניות האלו ותקצבתם, לא שמתם כסף בשביל זה, אלא אמרתם: כשנגיע לרגע נבדוק מה יש ברזרבות?

נועה שוקרון: חלק מהמקורות מגיעים מהרזרבה הכללית בשל הוצאות שלא היו צפויות.

אורלי לוי אבקסיס: כמו מה?

נועה שוקרון: חלקם מגיעים ממשרדים אחרים.

נועה שוקרון: רשות החדשנות, לדוגמה, עושה הרבה מאוד מסלולים של שיתוף פעולה עם משרדים אחרים.

נועה שוקרון: התקציבים האלה עוברים במהלך השנה על ידי משרדים אחרים.

נועה שוקרון: לאור העיכוב שהיה בוועדות עד כה, אנחנו מבקשים שהכסף ייכנס כרגע.

אורלי לוי אבקסיס: מהרזרבות.

נועה שוקרון: לא, השתתפות של משרדים אחרים.

אורלי לוי אבקסיס: איזה משרדים?

נועה שוקרון: חקלאות – 24 מיליון שקל.

שלמה קרעי: כמה מתוך זה הן הוצאות לא צפויות?

נועה שוקרון: כל ההשתתפות של המשרדים הן הוצאות צפויות, הן תוצאה של שיתופי פעולה.

אורלי לוי אבקסיס: למה יש לכם כל כך הרבה פערים?

ניצן הורוביץ: אני מבין שהמענק של ארבעה מיליארד שקל הוא מענק לאינטל.

ניצן הורוביץ: האם מענק כל כך חריג בהיקפו זה הדבר הכי חשוב כרגע שהממשלה והכנסת צריכות לתת?

משה גפני: אין לי תשובה לשאלה הזאת.

מיקי לוי: יש הסכמים.

ניצן הורוביץ: האם משרד האוצר יכול להתחייב שמענק עצום כזה שנותנים יוביל לתשואה למשק, למקומות עבודה?

ניצן הורוביץ: מה מדינת ישראל מרוויחה במענק הזה אם אפילו את הסיפור של מס הכנסה אנחנו לא סוגרים?

ניצן הורוביץ: אנחנו פה מתווכחים על ילדים אלרגניים, על מוסדות, על חינוך, על רווחה, על אנשים שלא מקבלים משכורות, כאשר פה מעבירים כלאחר יד ארבעה מיליארד שקל לאינטל.

ניצן הורוביץ: אין לי שום דבר נגד אינטל, זה מפעל נהדר, זה הייטק לא נורמאלי, אבל אלה סדרי העדיפויות כרגע?

ניצן הורוביץ: ראינו מה מגיע לכאן לוועדה ועל חשבון מה.

אורלי לוי אבקסיס: כמה מזה ל"טבע"?

אחמד טיבי: אני מזה זמן רוצה לקדם את ההייטק בחברה הערבית.

אחמד טיבי: אין ספק שעצירת התקציב, עצירת העברה של הרשות לחדשנות תגרום להתמוטטות של מאות חברות סטארט-אפ בכל הארץ, לרבות חברות בחברה הערבית שאנחנו מאוד רוצים לקדם אותן.

משה גפני: בציבור החרדי יש ירידה בסטארט-אפים האלה.

אחמד טיבי: למרות כל מה ששלמה אמר וכל מה שאמרה אורלי לגבי הילדים עם מחלות אלרגיות, ההוסטלים וכדומה, שאני מסכים איתם, אנחנו חייבים לאשר את הנושא הזה של הרשות לחדשנות.

אורית פרקש הכהן: אני מחוברת לגמרי למה שהעלו שלמה קרעי ואורלי בנוגע להוסטלים והחינוך המיוחד במוכש"ר, אבל את העברה הזאת קריטי לאשר.

אורית פרקש הכהן: מדובר בארבעה מיליארד שקל לחברת אינטל שהייתה יכולה לפתוח מפעל בכל מקום בעולם אבל בחרה לעשות את זה בישראל בתמורה לכך שהיא תשקיע 37 מיליון שקל בנו, בעובדים ובהשקעות הון בישראל.

אורית פרקש הכהן: הסכום הזה לא תוקצב בבסיס הקודם, כי ההחלטה על המענק התקבלה רק בדיוני תקציב 2019.

אורית פרקש הכהן: אלה בדיוק התקציבים שוועדה כמו ועדת הכספים מחויבת לאשר.

אורית פרקש הכהן: זה מגדיל את העוגה, זה נותן כסף לעבודה, לפיתוח, למחוללי צמיחה בשוק שלנו.

אורית פרקש הכהן: זה יותר חשוב מלאשר 100 מיליון שקל לאיחוד האירופי ולקרן לפיתוח סוכנות החלל.

אורית פרקש הכהן: לרשות החדשנות אנחנו מוכרחים להרים את היד, ויפה שעה אחת קודם.

מיקי לוי: העברה הזאת היא מתוקף הבטחה חוזית של מדינת ישראל.

מיקי לוי: אני הייתי בסיבוב הראשון כשחתמנו עם אינטל והבאנו אותה לארץ.

מיקי לוי: היה איזה שהוא שלב, ולא במחוזותינו, שלא חתמו והמפעל נפתח באירלנד - זה מה שאנחנו רוצים?

מיקי לוי: העברה החוזית הזאת חשובה מאוד.

ניצן הורוביץ: המדינה לא תרוויח מהדבר הזה גרוש אחד ב-15 השנים הקרובות.

יזהר שי: המדינה מרוויחה, כי היא מעסיקה כ-5,000 עובדים.

יזהר שי: זה יצואן מספר אחד במדינת ישראל.

יזהר שי: לא יעלה על הדעת שמדינת ישראל לא תעמוד בהתחייבות החוזית שלה.

ניצן הורוביץ: אין לך התחייבות כלפי כל המורים, כלפי החינוך המיוחד, כלפי הילדים והגנים?

ניצן הורוביץ: הכל שאלה של סדר עדיפות.

משה גפני: העירו לי כמה פעמים על זה שיש ירידה בהייטק החרדי.

יזהר שי: הבטחתי לך לטפל בנושא הזה.

יזהר שי: אנחנו נעשה את זה יחד.

אורלי לוי אבקסיס: התייעצות סיעתית.

משה גפני: מי בעד פניות 210 עד 217, ירים את ידו?

משה גפני: מי נגד, מי נמנע?

משה גפני: אושר.

ניצן הורוביץ: רוויזיה.

משה גפני: 168 עד 170.

משה גפני: אושר.

ינון אזולאי: רוויזיה.

משה גפני: 218 עד 219 – משרד הביטחון.

גיל אבירם: הפנייה נועדה לתקצוב סך של 1.661,877 שקל לתקציב משרד הביטחון.

גיל אבירם: בשל הסיווג, כלל ההסברים יינתנו בוועדה המשותפת לתקציב הביטחון.

משה גפני: מי בעד אישור הפניות, ירים את ידו?

משה גפני: מי נגד, מי נמנע?

משה גפני: אושר.

משה גפני: 23-021 – משרד הרווחה.

נתנאל אושרי: הפנייה התקציבית נועדה להעברת עודפים מחויבים משנת התקציב 2018 לשנת התקציב 2019 בסך של 73,291 מיליון שקל, בין היתר לתכנית הלאומית לילדים ונוער בסיכון, טיפול בנערות במצוקה, מחשוב, תכנית "נושמים לרווחה" למשפחות.

משה גפני: מי בעד ההודעה, מי נגד, מי נמנע?

משה גפני: אושר.

משה גפני: ההודעה אושרה.

אורלי לוי אבקסיס: איפה ה-12 מיליון שחסרים?

אורלי לוי אבקסיס: איפה ה-12 מיליון שקל שלא מחושבים פה?

אורלי לוי אבקסיס: יש לכם פה סעיפים יותר קטנים מ-12 מיליון שקל.

אורלי לוי אבקסיס: יש לכם סעיפי סל, אם הייתם רוצים.

אורלי לוי אבקסיס: אני מבקשת, אדוני היושב-ראש, שעד הישיבה הבאה תביאו לנו את הפירוט, תביאו את הרזולוציות הקטנות ביותר.

אורלי לוי אבקסיס: במשרד ראש הממשלה יש פער של 11 מיליון, במשרד החינוך יש פער של 22 מיליון שקל, והנה כבר יש מעון נעול.

אורלי לוי אבקסיס: בנוגע לרוויזיה שהגשתי קודם, ביררתי עם מי שהיה מנכ"ל משרד השיכון.

אורלי לוי אבקסיס: שיתכבד בבקשה החשכ"ל לאשר להם העברה קבועה - זה בסמכותו.

אורלי לוי אבקסיס: גם אם לא נעביר את זה היום בוועדה, יש לכם את הסמכות לאשר את זה בנוהל שקבעתם מול השר כחלון.

אורלי לוי אבקסיס: עשיתם את זה כבר בעבר.

אורלי לוי אבקסיס: אל תנסו להפוך אותנו לילדים הרעים של הפוליטיקה, אל תהפכו אותנו לכאלה שלוחמים נגד הדיור הציבורי.

אורלי לוי אבקסיס: הם יקבלו את הכסף שלהם, יהיה את הסיוע בשכר דירה.

אורלי לוי אבקסיס: למה אתם כורכים את זה?

משה גפני: 36-015 – מעונות יום.

אביעד שוורץ: הפנייה התקציבית נועדה להעברת עודפים מחויבים משנת התקציב 2018 לשימוש בשנת התקציב 2019 בסך של 38,671 אלפי שקלים במזומן לתכניות התקציב הבאות: 5 מיליון אמורים לעבור עבור הכשרה מקצועית, 8,380,000 שקל אמורים לעבור עבור תכניות הכשרה מקצועיות, הכשרת נוער בבתי ספר מקצועיים – 3,179,000 שקל.

משה גפני: מי בעד אישור ההודעה, ירים את ידו?

משה גפני: אושר.

אורלי לוי אבקסיס: רוויזיה.

משה גפני: ההודעה אושרה.

משה גפני: 01-010 – נשיא המדינה.

חזי כהן: הפנייה התקציבית נועדה להעברת עודפים משנת התקציב 2018 לשנת התקציב 2019 בסך של 926 אלפי ₪ לתוכניות הבאות: 922 אלפי ₪ לתכנית נשיא המדינה וארבעה אלפי ₪ לתכנית נשיאים לשעבר.

משה גפני: מי בעד ההודעה על נשיא המדינה, מי נגד, מי נמנע?

משה גפני: אושר.

משה גפני: ההודעה אושרה.

אורלי לוי אבקסיס: רוויזיה.

משה גפני: 04-033 – משרד ראש הממשלה.

אחמד טיבי: מנסור ואני מבקשים לעצור את התקציב של משרד ראש ממשלה.

אחמד טיבי: הרשויות הדרוזיות שובתות בשל סיום תכנית החומש שלהן.

אחמד טיבי: הן קורסות.

אחמד טיבי: ביום ראשון הם מפגינים מול משרד ראש הממשלה.

אחמד טיבי: אין הקשבה, אין היענות לדרישות שלהם.

אחמד טיבי: הישובים הדרוזים קורסים בלי חידוש התכנית הזאת.

אחמד טיבי: אני מבקש מכם להצטרף לדרישה שלנו לעצור את המימון ואת העברה למשרד ראש הממשלה.

מיקי לוי: אני איתך בעניין הזה.

מיקי לוי: המועצות הדרוזיות פנו אלינו בבקשה.

מיקי לוי: הכסף לא הועבר אליהן, הן קורסות.

מיקי לוי: אם באוצר לא יקיימו פגישה עם ועד יישובי הדרוזים, הסעיף הזה לא יעבור.

משה גפני: 07-024 – המשרד לביטחון פנים.

יונתן פלורסהיים: הפנייה נועדה להעביר עודפים במשטרת ישראל, בשירות בתי הסוהר, בכבאות והצלה, ברשות להגנה על עדים, למאבק באלימות, בסמים ובאלכוהול.

משה גפני: מי בעד ההודעה של המשרד לביטחון פנים, ירים את ידו, מי נגד, מי נמנע?

משה גפני: אושר.

אורלי לוי אבקסיס: רוויזיה.

משה גפני: 12-011 - גמלאות ופיצויים

עידו דוד שוואב: הפנייה התקציבית נועדה להעברת סך עודפים של 123 אלפי ₪.

עידו דוד שוואב: העודפים נוצלו בגין הוצאות תפעוליות של המינהלת: התקשרויות עם חברת רואי חשבון.

שלמה קרעי: מה זה מינהלת הגימלאות?

משה גפני: מי בעד, מי נגד?

משה גפני: אושר.

משה גפני: ההודעה אושרה.

אורלי לוי אבקסיס: רוויזיה.

משה גפני: 13-010 – שיפוי רשויות מקומיות, הוצאות שונות, עובדי מדינה.

אמיר מוריץ: הפנייה התקציבית נועדה להעביר את העודפים משנת 2018 לשימוש בשנת 2019 בסך של 79,551 אלפי ₪ בהוצאה לתכניות התקציב הבאות: שיפוי הרשויות המקומיות – 281 אלפי ₪, תכניות לעובדי מדינה -849 אלפי ₪, פעילות ממשלתיות רוחביות – 10,894 אלפי ₪, פעילויות פיננסית – 39 אלפי ₪, אשראי לרשויות – 60,150 אלפי ₪.

משה גפני: מי בעד ההודעה, ירים את ידו?

משה גפני: מי נגד?

משה גפני: אושר.

משה גפני: ההודעה אושרה.

שלמה קרעי: רוויזיה.

משה גפני: 13-040.

אמיר מוריץ: הפנייה התקציבית נועדה להעביר עודפים משנת התקציב 2018 לשימוש בשנת 2019 בסך של 11,591 אלפי ₪ בהוצאה לתכניות התקציביות הבאות: שיפוי רשויות מקומיות, עובדי מדינה, פעילויות פיננסיות, אשראי לרשויות מקומיות, פרויקטים ברשויות, תשלומים באמצעות רשויות המיסים.

משה גפני: מי בעד ההודעה, ירים את ידו?

משה גפני: אושר.

משה גפני: ההודעה אושרה.

משה גפני: 14-005 – בחירות ומימון מפלגות.

אורלי לוי אבקסיס: פה כולם צריכים להתנגד.

משה גפני: למה?

אורלי לוי אבקסיס: כי לא צריך בחירות, מי ששולט זה הפקידים.

אורלי לוי אבקסיס: אני מבקשת התייעצות סיעתית.

משה גפני: אני מצביע על הרוויזיה על הסיוע בשכר דירה.

טמיר כהן: פניות 182-186 ו-9003.

משה גפני: מי בעד הרוויזיה, ירים את ידו?

משה גפני: מי נגד?

משה גפני: לא אושר.

משה גפני: הרוויזיה נפלה.

משה גפני: בקשה מספר 14-005.

מעין ספיבק: הפנייה התקציבית נועדה להעברת עודפים לוועדת הבחירות המרכזית משנת התקציב 2018 לשנת התקציב 2019 בסך של 1,749,000 שקלים בהוצאה לתכנית התקציב 142001, לפי הפירוט לפניכם.

משה גפני: מי בעד אישור הבקשה, ירים את ידו?

משה גפני: מי נגד?

משה גפני: אושר.

משה גפני: הבקשה אושרה.

משה גפני: 16-009 – מיגון הצפון.

גיל אבירם: הפנייה התקציבית נועדה להעברת עודפים משנת התקציב 2018 לשימוש בשנת 2019 בסך של 90,458,000 ₪ במזומן, בין היתר לתכנית מיגון - 13,000,000 שקלים, ולתכנית מיגון הצפון - 14,889,000 שקלים.

משה גפני: מי בעד אישור הפנייה, ירים את ידו?

משה גפני: מי נגד, מי נמנע?

משה גפני: אושר.

משה גפני: ההודעה אושרה.

משה גפני: 18-023 – העברה לרשויות מקומיות.

מעין ספיבק: הפנייה התקציבית נועדה להעברת עודפים משנת התקציב 2018 לשנת התקציב 2019 בסך של 60,352,000 בהוצאה לתכניות התקציב הבאות, שעיקרן מוצג לפניכם.

משה גפני: מי בעד ההודעה, ירים את ידו?

משה גפני: מי נגד, מי נמנע?

משה גפני: אושר.

משה גפני: ההודעה אושרה.

משה גפני: 19-027.

עידו דוד שוואב: הפנייה נועדה להעברת עודפים למשרד התרבות והספורט בסך של 47,000,000 שקלים: 8,000,000 שקלים למשרד המדע; 2,000,000 שקלים למחקר תשתיתי; 2,000,000 לתכנית התפעול; 2,000,000 למרכז ההסברה; 1,000,000 לרשות העתיקות; 16,000,000 למינהל התרבות; 13,000,000 למינהל הספורט, 5,000,000 עבור פיתוח תשתיות.

משה גפני: מי בעד ההודעה ירים את ידו, מי נגד, מי נמנע?

משה גפני: אושר.

משה גפני: ההודעה אושרה.

משה גפני: 22-013 – מועצות דתיות.

שני מנדלאופר: הפנייה התקציבית נועדה להעברת עודפים משנת התקציב 2018 לשנת התקציב 2019 בסך של כ-35,000,000 ש"ח במזומן לתכנית של מועצות דתיות, תמיכה בשירותי דת, בתי עלמין, שכר ותפעול.

משה גפני: מי בעד ההודעה, ירים את ידו?

משה גפני: מי נגד, מי נמנע?

משה גפני: אושר.

משה גפני: ההודעה אושרה.

משה גפני: 24-017 – משרד הבריאות.

ליאור קוטלר: הפנייה התקציבית נועדה להעברת עודפים משנת התקציב 2018 לשנת התקציב 2019 בסך של 90,166,000 במזומן לתכנית הבאות.

משה גפני: מי בעד אישור ההודעה, ירים את ידו?

משה גפני: מי נגד, מי נמנע?

משה גפני: אושר.

משה גפני: ההודעה אושרה.

משה גפני: 26-020.

שני מנדלאופר: הפנייה נועדה להעברת עודפים משנת 2018 לשנת 2019 בסך של כ-15,000,000 ש"ח למשרד לאיכות הסביבה.

שני מנדלאופר: עיקר העודפים נועדו לפעילות החברה להגנת המצוק החופי ולפעול להפחתת זיהום אוויר.

משה גפני: מי בעד אישור ההודעה, ירים את ידו?

משה גפני: מי נגד, מי נמנע?

משה גפני: אושר.

משה גפני: ההודעה אושרה.

משה גפני: 29-013.

שני מנדלאופר: הפנייה התקציבית נועדה להעברת עודפים משנת התקציב 2018 לשנת התקציב 2019 בסך של כשבעה מיליון שקל במזומן לתכנית של תפעול של משרד הבינוי והשיכון.

משה גפני: מי בעד ההודעה, ירים את ידו?

משה גפני: מי נגד, מי נמנע?

משה גפני: אושר.

משה גפני: ההודעה אושרה.

אחמד טיבי: רוויזיה.

משה גפני: 30-011.

נתנאל אושרי: הפנייה נועדה להעברת עודפים משנת התקציב 2018 לשנת התקציב 2019 בסך של 47,225,000 במזומן לתכניות התקציב שמפורטות בפנייה.

משה גפני: מי בעד ההודעה, ירים את ידו?

משה גפני: מי נמנע, מי נמנע?

משה גפני: אושר.

משה גפני: 33-019.

חיים בורובסקי: הפנייה התקציבית נועדה להעברת עודפים מחויבים משנת 2018 לשנת 2019 בסך של 70 מיליון ש"ח.

חיים בורובסקי: עיקרי התכניות: תכנית התפעול של המשרד, מכון וולקני ותמיכות במחקרים לחקלאות.

משה גפני: מי בעד אישור ההודעה, ירים את ידו?

משה גפני: מי נגד, מי נמנע?

משה גפני: אושר.

משה גפני: ההודעה אושרה.

משה גפני: 24-015 – משרד האנרגיה.

הלאל חלאילה: הפנייה הזאת נועדה להעברת סכום של 13,419,000 שקל מתקציב 2018 לשנת תקציב 2019.

הלאל חלאילה: בתכנית 343003 – יחידות מקצועיות, העודפים נוצלו בגין התחייבויות חוצות שנה, למשל בתחום דלקים לחירום.

משה גפני: מי בעד אישור ההודעה, ירים את ידו?

משה גפני: מי נגד, מי נמנע?

משה גפני: אושר.

משה גפני: ההודעה אושרה.

אורלי לוי אבקסיס: רוויזיה.

משה גפני: 37-013.

אורית פרקש הכהן: אני רואה שיש עיכובים בהתייעלות האנרגטית.

אורית פרקש הכהן: מה קורה עם הדבר הזה?

אורית פרקש הכהן: זה דבר שמתעכב שנים רבות.

אורית פרקש הכהן: העמידה ביעדים בנושא הזה פשוט מתחת לכל ביקורת.

אורית פרקש הכהן: זה יכול לחסוך לנו כסף הרבה יותר מבנייה של אלף פנלים סולאריים ואלף תחנות כוח חשמליות אם יקדמו התייעלות אנרגטית כמו שצריך.

אורית פרקש הכהן: הנושא הזה נמצא במשרד האנרגיה שלא מתפקד בנושא הזה הרבה מאוד שנים.

הלאל חלאילה: הנושא של התייעלות אנרגטית מתקדם לפי אבני דרך.

אורית פרקש הכהן: כתוב "עיכוב ועמידה באבני הדרך".

הלאל חלאילה: זה גם תכנוני.

הלאל חלאילה: העיכוב נוצר בגלל המצב התכנוני מול הרשויות המקומיות.

הלאל חלאילה: זה לוקח זמן, בין אם זה ברשויות מקומיות, בין אם זה במפעלים.

אורית פרקש הכהן: האם תוכל לכתוב לוועדת כספים דיווח מה קורה עם הדבר הזה?

אורלי לוי אבקסיס: לא יכול להיות שמדינת ישראל חומקת מההסכמים שלה לצמצם את השימוש בדלקים מזוהמים.

אורלי לוי אבקסיס: אנחנו צריכים לעמוד בהתחייבויות הבין לאומיות שלנו כדי לקדם אנרגיה מתחדשת.

אורלי לוי אבקסיס: למה זה לא יוצא לפועל?

משה גפני: 37-013 – משרד התיירות.

עומרי בן-חורין: הפנייה נועדה להעברת עודפים משנת 2018 לשנת 2019 בסך של 26,424,000 שקלים.

עומרי בן-חורין: עיקר העודפים הם בתכנית פעולות שיווק המתבצעות בחו"ל ו- 21,340,000 עקב פעילויות שנעשו בסוף שנה והתשלום בגינן משולם - -

אורלי לוי אבקסיס: אבי, אתה חושב שגם זה יותר חשוב מהילדים בסיכון?

משה גפני: הוא לא יכול לענות על דבר כזה, תעזבי אותו.

משה גפני: מי בעד אישור ההודעה, ירים את ידו?

משה גפני: מי נגד, מי נמנע?

משה גפני: אושר.

משה גפני: ההודעה אושרה.

אורלי לוי אבקסיס: רוויזיה.

משה גפני: 38-017 – הרשות לחדשנות.

גל ברנס: הפנייה התקציבית נועדה להעברת עודפים משנת התקציב 2018 לשנת התקציב 2019 בסך של 32,642 אלפי ש"ח בהוצאה לתכניות התקציב המפורטות בפניכם.

משה גפני: מי בעד ההודעה, ירים את ידו?

משה גפני: מי נגד, מי נמנע?

משה גפני: אושר.

משה גפני: ההודעה אושרה.

משה גפני: 39-010.

עומרי בן-חורין: הפנייה התקציבית נועדה להעברת עודפים משנת התקציב 2018 ל-2019 בסך של 3,282 אלפי שקלים, רובם ככולם בתכנית מינהל וארגון בגין פעולות תפעול שוטפות.

משה גפני: מי בעד אישור ההודעה, ירים את ידו?

משה גפני: מי נגד, מי נמנע?

משה גפני: אושר.

משה גפני: ההודעה אושרה.

אורלי לוי אבקסיס: רוויזיה.

משה גפני: 40-010.

עומרי בן-חורין: הפנייה הזאת נועדה להעברת סכום של 19,505,000 שקל משנת 2018 לשנת תקציב 2019.

עומרי בן-חורין: התכנית העיקרית בגינה נוצרו העודפים היא משרד התחבורה – ראשי.

עומרי בן-חורין: העודפים נוצרו בגין התחייבויות חוצות מדינה בנושאים תפעוליים.

אורלי לוי אבקסיס: אמרתם שרוב העברות שהעברנו למשרד התחבורה היו בגלל שחסר לכם - פתאום יש לכם עודפים?

אורלי לוי אבקסיס: למה לקחנו ממשרד החינוך, הבריאות והרווחה כדי להעביר למשרד התחבורה?

אורלי לוי אבקסיס: לפני שבועיים העברנו שלושה מיליארד שקלים שאמרתם שחסרים לכם.

משה גפני: את מעלה טענות נכונות.

משה גפני: מי בעד אישור ההודעה, ירים את ידו?

משה גפני: מי נגד, מי נמנע?

משה גפני: אושר.

אחמד טיבי: רוויזיה.

אחמד טיבי: העליתי את העניין של העברת שדה התעופה מהרצליה למזרח.

אחמד טיבי: רוויזיה עד שאני אשמע תשובה שתספק אותי ואת התושבים באזור.

משה גפני: 41-009 – הרשות הממשלתית למים וביוב.

חיים ברובסקי: הפנייה נועדה להעברת עודפים משנת תקציב 2018 לשנת תקציב 2019 בסך של 6,100,000 שקלים.

חיים ברובסקי: העודפים נוצרו בתכנית התפעול של רשות המים בגין הסכמים חוצי שנה.

אורית פרקש הכהן: לעכב את הסכום הזה של 6 מיליון שקל, שהוא באמת לעג לרש, זה לשחק עם הבריאות שלנו, זה לשחק בתשתית המים שלנו.

אורית פרקש הכהן: המשק זקוק לכספים האלה - זה לפעילות של מפעלי קולחין, זה לפתח דברים מאוד חשובים למשק המים שלנו.

ניצן הורוביץ: הרווחה יותר חשוב.

אורית פרקש הכהן: אז תבחרו את מה לעצור.

אורית פרקש הכהן: הייתי ממליצה להחליף איתי כמה מילים לפני בגלל הרקע שלי.

אורית פרקש הכהן: לעצור שישה מיליון שקל למשק המים - חוכמה מאוד קטנה, ולהעביר מיליונים למשרד הביטחון, שכולנו יודעים כמה שומנים יש שם - חוכמה עוד יותר קטנה.

משה גפני: 42-006 – אשראי לדיור.

שני מנדלאופר: הפנייה נועדה להעברת עודפים משנת הכספים 2018 לשנת הכספים 2019 בסך של 200,000,000 שקל לתקצוב אשראי מסובסד לזכאים.

אורלי לוי אבקסיס: למה יש שם עודפים?

שני מנדלאופר: זה בעיקר לתכנית של יוצאי אתיופיה.

אורלי לוי אבקסיס: הם יוצרים משוכות שהאוכלוסיות האלו לא יכולות לעבור אותן, לכן יש שם עודפים שעוברים משנה לשנה.

אורלי לוי אבקסיס: כמה נוצלו מתוך 200 מיליון שקל עבור סבסוד מענקי בינוי לאוכלוסייה האתיופית בשנה שעברה?

יוסי שבת: זה לא רק לעולי אתיופיה.

אורלי לוי אבקסיס: כתבתם לעולי אתיופיה.

אורלי לוי אבקסיס: אתם מבלבלים אותנו?

יוסי שבת: יש גם לעולי אתיופיה.

יוסי שבת: 200 אנשים מקבלים 600 אלף כל שנה.

יוסי שבת: לקח להם זמן לממש את התקציב, לכן ביקשנו להעביר את התקציב הזה לשנה הזאת.

אורלי לוי אבקסיס: אני יודעת שבתכנית המסובסדת לעולי אתיופיה אין 200 מיליון שקל.

אורלי לוי אבקסיס: כמה נוצל בסעיף הספציפי הזה וכמה היו מלכתחילה?

אורלי לוי אבקסיס: איך הגיעו 200 מיליון שקל?

יוסי שבת: זה מנוצל לפי מימוש בפועל.

אברהם (אבי) ניסנקורן: מה זה אומר?

אורלי לוי אבקסיס: 200 מיליון הם מעבירים לשנה הבאה.

אורלי לוי אבקסיס: הם לא יכולים לנצל את זה בכלל.

אברהם (אבי) ניסנקורן: מעבירים עודפים מסעיף לא מנוצל.

אברהם (אבי) ניסנקורן: כמה נוצלו?

יוסי שבת: אנשים מקבלים תעודת זכאות שהם הולכים לבנקים לממש אותה - גם אתיופים וגם לא אתיופים.

יוסי שבת: אם הם לא הספיקו לממש, אנחנו שומרים להם את התקציבים האלה גם לשנה הבאה.

יוסי שבת: יש כאן גם עיכוב של מחיר למשתכן.

אורלי לוי אבקסיס: כמה רזרבות היו לכם בשנה שעברה?

אורלי לוי אבקסיס: כמה העברתם בשנה שעברה?

יוסי שבת: זה יורד.

אורלי לוי אבקסיס: כל שנה שמים שם כסף שאתם מעבירים משנה לשנה.

אורלי לוי אבקסיס: האוכלוסייה האתיופית אומרת לי שאתם יוצרים מסלול שהם לא יכולים לעמוד בו.

יוסי שבת: זה לא נכון.

אורלי לוי אבקסיס: למה 200 מיליון?

אורלי לוי אבקסיס: בכמה מתוקצבת התכנית לסבסוד של האתיופים?

אורלי לוי אבקסיס: לא יכול להיות שיהיה פה תקציב שהוא יותר מהתכנית עצמה.

אורלי לוי אבקסיס: אם הסבסוד הוא פחות מ-200 מיליון שקל לאוכלוסייה האתיופית, איך יכול להיות שיש לך עודפים של 200 מיליון שקל באותו סעיף?

שני מנדלאופר: אישרתם עכשיו פנייה שבה אתם מוסיפים תוספת לאשראי.

שני מנדלאופר: השנה יש ביצוע מאוד מאוד גבוה בגלל התיקון שעשיתם בוועדת הכספים.

אורלי לוי אבקסיס: כמה הביצוע?

שני מנדלאופר: אנחנו כמעט ב-500 מיליון שקל ביצוע להלוואות תקציביות השנה.

אורלי לוי אבקסיס: כמה שמתם בסעיף מלכתחילה?

שני מנדלאופר: בסעיף של אשראי לדיור?

אורלי לוי אבקסיס: כן.

שני מנדלאופר: 200 מיליון שקל.

שני מנדלאופר: יש לנו ביצוע מאוד מאוד מוגבר.

שני מנדלאופר: עכשיו הוספתם.

שני מנדלאופר: בפנייה שהצבעתם עליה מקודם הוספתם המון כסף לאשראי לדיור.

משה גפני: מי בעד אישור ההודעה, ירים את ידו?

משה גפני: מי נגד?

משה גפני: אושר.

משה גפני: ההודעה אושרה.

אורלי לוי אבקסיס: הוספנו כסף לסעיף לא מנוצל.

אורלי לוי אבקסיס: רוויזיה.

משה גפני: 42-012.

שני מנדלאופר: הפנייה נועדה להעברת עודפי תקציב של כתשעה מיליוני שקלים למענקים וסבסוד ריבית, לסיוע בשכר דירה, לאשראי לדיור ולעמלות ניהול הסיוע משנת הכספים 2018 לשנת הכספים 2019.

אורלי לוי אבקסיס: היו לכם 200 מהסעיף הקודם.

שני מנדלאופר: אלה עודפים מחויבים להתקשרויות שהן חוצות שנה.

שני מנדלאופר: מה שראינו בפנייה הקודמת זה לאנשים שהוציאו תעודת זכאות אבל טרם יצא הכסף.

אורלי לוי אבקסיס: למה את חושבת שהם יצליחו לממש את הזכאות שלהם?

שני מנדלאופר: בזכאות לסיוע במשכנתאות צריכים להראות חוזה רכישה.

שני מנדלאופר: אתה לא מוציא את הכסף במכה, זה לפי התקדמות הבנייה.

אורלי לוי אבקסיס: כמה הסעיף לסיוע לאתיופים היה מתוקצב מלכתחילה?

שני מנדלאופר: יש החלטת ממשלה שמתקצבת.

יוסי שבת: 200 משפחות לשנה.

יוסי שבת: תקצבנו בהתאם לציפיות שלנו שיממשו.

אורלי לוי אבקסיס: בכמה תקצבתם את הסיוע לאתיופים בשנה, וכמה נוצל מאותו סעיף?

יוסי שבת: התקצוב הוא לא אחד לאחד.

אורלי לוי אבקסיס: כמה התקצוב לסעיף הספציפי?

אורלי לוי אבקסיס: אתם אמרתם שהעברתם לאתיופים 200 מיליון.

אורלי לוי אבקסיס: מלכתחילה לא שמתם שם 200 מיליון, אתם עובדים פה על הח"כים.

יוסי שבת: אני צריך לבדוק את זה.

אורלי לוי אבקסיס: אמרתם שבשביל זה הייתה העברה.

אורלי לוי אבקסיס: כמה היה בתקציב המדינה בסעיף הספציפי הזה?

אורלי לוי אבקסיס: אמרתם שיש שם עודף של 200 מיליון.

יוסי שבת: העודף הוא משנה שעברה.

אורלי לוי אבקסיס: בסעיף הזה לא שמתם 200 מיליון מלכתחילה.

אורלי לוי אבקסיס: הסיוע לכולם הוא חצי מיליארד.

אורלי לוי אבקסיס: אל תגידו לי שיש עודפים בסעיף הספציפי של 200 מיליון.

שני מנדלאופר: אנשים מוציאים תעודת זכאות שלוקח להם זמן לממש אותה.

אורלי לוי אבקסיס: כמה מלכתחילה?

יוסי שבת: היו שם 35 מיליון.

אורלי לוי אבקסיס: איך יש לך עודף של 200 מיליון ב-35 מיליון?

יוסי שבת: זה לא רק לאתיופים.

אורלי לוי אבקסיס: אמרתם לנו שזה בשביל התכנית לאתיופים.

משה גפני: מי בעד ההודעה, ירים את ידו?

משה גפני: מי נגד, מי נמנע?

משה גפני: אושר.

משה גפני: ההודעה אושרה.

אורלי לוי אבקסיס: רוויזיה.

משה גפני: 43-011 –המרכז למיפוי ישראל.

שני מנדלאופר: הפנייה נועדה להעברת עודפים מחויבים משנת התקציב 2018 לשנת התקציב 2019 בסך של כארבעה מיליון שקלים במזומן למרכז למיפוי ישראל.

משה גפני: מי בעד אישור ההודעה, ירים את ידו?

משה גפני: מי נגד, מי נמנע?

משה גפני: אושר.

משה גפני: ההודעה אושרה.

משה גפני: 51-003.

אורלי לוי אבקסיס: גפני, על כל מה שהיה פה היום אנחנו נגיע לבג"ץ.

אורלי לוי אבקסיס: אתה והוועדה תצטרכו לתת שם את התשובות.

משה גפני: ההודעה אושרה.

משה גפני: 51-021.

רותם ברמלי: הפנייה נועדה להעביר עודפים משנת התקציב 2018 לשנת התקציב 2019 בסך של 195 מיליוני ₪ לסעיף הדיור הממשלתי.

רותם ברמלי: העודפים נוצרו מפעילות הדיור הממשלתית, הכוללת בינוי, הנגשת משרדי ממשלה.

משה גפני: מי בעד אישור ההודעה, ירים את ידו?

משה גפני: מי נגד, מי נמנע?

משה גפני: אושר.

משה גפני: ההודעה אושרה.

אורלי לוי אבקסיס: רוויזיה.

משה גפני: 51-021.

רותם ברמלי: הפנייה נועדה להעביר עודפים מחויבים משנת התקציב 2018 לשנת התקציב 2019 בסך של 28,429 אלפי ₪.

אורלי לוי אבקסיס: תראה כמה עודפים יש.

אורלי לוי אבקסיס: אף אחד מזה לא יכול לעבור לאוכלוסיות בסיכון?

משה גפני: מי בעד אישור ההודעה, ירים את ידו?

משה גפני: מי נגד, מי נמנע?

משה גפני: אושר.

משה גפני: ההודעה אושרה.

אורלי לוי אבקסיס: רוויזיה.

משה גפני: 52-011 – שירות בתי הסוהר.

יונתן פלורסהיים: הפנייה התקציבית נועדה להעברת עודפים משנת 2018 לשנת 2019 בסך 673 אלפי ₪ לתכנית הפיתוח של שירות בתי הסוהר.

משה גפני: מי בעד אישור ההודעה, ירים את ידו?

משה גפני: מי נגד, מי נמנע?

משה גפני: אושר.

משה גפני: ההודעה אושרה.

אורלי לוי אבקסיס: רוויזיה.

משה גפני: 54-036.

טל שחם: הפנייה נועדה להעברת עודפים בסך של 29 מיליוני שקלים משנת 2018 לשנת 2019 לסעיף 54.

טל שחם: הסעיף מורכב מכמה רשויות: מינהל תכנון, רשות הטבע והגנים, רשות לתחרות, רשות לחשמל.

אורלי לוי אבקסיס: התייעצות סיעתית.

משה גפני: הצבעות על הרוויזיות הבאות: 210-217 – הרשות לחדשנות.

משה גפני: מי בעד הרוויזיה, מי נגד?

משה גפני: לא אושרה.

משה גפני: הרוויזיה לא התקבלה.

משה גפני: 26-015 – תעסוקה.

משה גפני: מי בעד הרוויזיה, ירים את ידו?

משה גפני: מי נגד?

משה גפני: לא אושרה.

משה גפני: לא התקבלה.

משה גפני: 01-010 – נשיא המדינה.

משה גפני: מי בעד, מי נגד?

משה גפני: לא אושרה.

משה גפני: לא התקבלה.

משה גפני: 07-024 – ביטחון פנים.

משה גפני: מי בעד הרוויזיה?

משה גפני: מי נגד?

משה גפני: לא אושרה.

משה גפני: הרוויזיה לא התקבלה.

משה גפני: 12-011 –גימלאות ופיצויים.

משה גפני: מי בעד הרוויזיה, מי נגד?

משה גפני: לא אושרה.

משה גפני: לא התקבלה.

משה גפני: 13-010 – הוצאות שונות.

משה גפני: מי בעד הרוויזיה, ירים את ידו?

משה גפני: מי נגד?

משה גפני: לא אושרה.

משה גפני: הרוויזיה לא התקבלה.

משה גפני: תודה רבה, הישיבה נעולה.